করোনা ভাইরাস: বাংলাদেশে নয় মাসে সর্বনিম্ন কোভিড-১৯ রোগী শনাক্ত
বাংলাদেশে গত নয় মাসের মধ্যে একদিনে সবচেয়ে কম রোগী শনাক্ত হয়েছে।
স্বাস্থ্য অধিদপ্তর একটি সংবাদ বিজ্ঞপ্তিতে জানিয়েছে, গত ২৪ ঘণ্টায় সারাদেশে কোভিড আক্রান্ত মোট রোগী শনাক্ত হয়েছে ৩৬৩ জন।
সর্বশেষ কম রোগী শনাক্ত হয়েছিল গত বছরের ২৫শে এপ্রিল। সেদিন ৩০৯ জন রোগী শনাক্তের তথ্য জানানো হয়েছিল। সেদিন মৃত্যু হয়েছিল সাতজনের।
এরপর থেকেই বাংলাদেশে শনাক্ত হওয়া রোগীর হার বাড়তে শুরু করে। গত বছরের মে-জুন মাসে প্রতিদিন প্রায় চার হাজার করে রোগী শনাক্ত হয়েছিল।
দেশটিতে এ নিয়ে মোট রোগী শনাক্ত হলো ৫ লাখ ৩৪ হাজার ৭৭০ জন।
গত ২৪ ঘণ্টায় মোট মৃত্যু হয়েছে ১৭ জনের। এ নিয়ে করোনাভাইরাসে আক্রান্ত হয়ে মৃত্যু হলো ৫ হাজার ১১১ জনের।
গত ২৪ ঘণ্টায় ১২,০৮৪ নমুনা পরীক্ষা করে এসব তথ্য জানা গেছে।
নিজেকে যেভাবে নিরাপদ রাখবেন করোনাভাইরাস থেকে
নতুন করোনাভাইরাস কত দ্রুত ছড়ায়? কতটা উদ্বেগের?
যেভাবে করোনাভাইরাসে শনাক্ত ব্যক্তিরা ফুসফুসের ব্যায়াম করতে পারেন
করোনাভাইরাস ঠেকাতে যে সাতটি বিষয় মনে রাখবেন
স্বাস্থ্য অধিদপ্তর জানিয়েছে, এখন প্রতি ১০০টি নমুনা পরীক্ষায় তিন জন করে রোগী শনাক্ত হচ্ছে।
তবে স্বাস্থ্য বিশেষজ্ঞরা বলছেন, রোগী শনাক্তের হার কমলেও তার মানে এই নয় যে, করোনাভাইরাসের প্রকোপ কমেছে। আক্রান্ত হলেও অনেকের পরীক্ষা করাতে অনীহাও কম রোগী শনাক্তের কারণ হিসাবে কাজ করছে।
এছাড়াও কোভিড-১৯ জীবাণু বহনকারী অনেকের উপসর্গ না থাকার কারণে রোগ বিস্তারের আশংকা এখনও রয়েছে বলে স্বাস্থ্য বিশেষজ্ঞরা সতর্ক করে দিয়েছেন।
তারা সবাইকে যথানিয়মে স্বাস্থ্য বিধি মেনে চলার পরামর্শ দিয়েছেন।
বাংলাদেশে গত বুধবার থেকে করোনাভাইরাসের টিকা দেয়ার কার্যক্রম শুরু করা হয়েছে।
অক্সফোর্ড-অ্যাস্ট্রাজেনেকার উদ্ভাবিত কোভিশিল্ড টিকা দিচ্ছে বাংলাদেশ। ভারতের সিরাম ইন্সটিটিউট টিকাটি স্থানীয়ভাবে তৈরি করছে। বাংলাদেশ তাদের কাছ থেকে তিন কোটি ডোজ টিকা কেনার চুক্তি করেছে।
স্কুল খোলা আরও পেছাতে পারে, ইঙ্গিত দিলেন প্রধানমন্ত্রী
উচ্চ মাধ্যমিকের ফল প্রকাশ হলো, এবার সবাই পাশ করে গেলো
জাপানে দশ বছর ধরে মায়ের লাশ ফ্রিজে রেখে দিলো মেয়ে
নেপাল ও ভুটান যেতে ভারতের জমি ও রেললাইন চায় বাংলাদেশ

বাংলাদেশে গত নয় মাসের মধ্যে একদিনে সবচেয়ে কম রোগী শনাক্ত হয়েছে।